


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2019 M. SPALIO 25 D. SPRENDIMO NR. TS-237 „DĖL KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO
TVARKOS APRAŠO PATVIRTINIMO“ PAKEITIMO

2024 m. vasario 15 d. Nr. TS-13
Kėdainiai 

Kėdainių rajono savivaldybės taryba n u s p r e n d ž i a: 
Pakeisti Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“:
1. pakeisti 5 punktą ir jį išdėstyti taip:
„5. Savivaldybių turtą patikėjimo teise valdo, naudoja ir disponuoja juo savivaldybės institucijos, įstaigos ir organizacijos, savivaldybės įmonės pagal įstatymus savivaldybės tarybos sprendimuose nustatyta tvarka. Sprendimą dėl savivaldybės turto perdavimo patikėjimo teise savivaldybės institucijoms, įstaigoms, įmonėms ir organizacijoms priima Kėdainių rajono savivaldybės taryba (toliau – Savivaldybės taryba).“; 
2. pakeisti 10 punktą ir jį išdėstyti taip:
„10. Sprendimą dėl savivaldybės turto, valdomo patikėjimo teise, perdavimo iš vienos savivaldybės institucijos, įstaigos, įmonės ir organizacijos kitai priima Savivaldybės taryba.“;
 3. pakeisti 11 punktą ir jį išdėstyti taip:
„11. Perduodant turtą patikėjimo teise, turto perdavimo–priėmimo aktą pasirašo Savivaldybės tarybos įgaliotas asmuo.“.
  



Savivaldybės meras					Valentinas Tamulis                                              

